CM योगी का ऐलान: मेरठ से प्रयागराज तक बनेगा दुनिया का सबसे लंबा गंगा एक्सप्रेस-वे, 600 KM होगी दूरी, 36 हजार करोड़ रुपए होंगे खर्च  
कैबिनेट बैठक के बाद सीएम योगी का ऐलान
मेरठ से प्रयागराज तक बनेगा एक्सप्रेस-वे
36 हजार करोड़ रुपए होंगे खर्च
सीएम ने बताया, 'यह एक्सप्रेसवे मेरठ, अमरोहा, बुलंदशहर, बदायूं, शाहजहांपुर, फर्रुखाबाद, हरदोई, कन्नौज, उन्नाव, रायबरेली, प्रतापगढ़ होते हुए प्रयागराज आएगा. यह एक्सप्रेसवे जब बनेगा तो दुनिया का सबसे बड़ा एक्सप्रेसवे होगा. यह लगभग 600 किलोमीटर लंबा एक्सप्रेसवे होगा. इस एक्सप्रेसवे के लिए लगभग 6,556 हेक्टेयर भूमि की जरूरत पड़ेगी. फोर लेन एक्सेस कंट्रोल एक्सप्रेसवे का छह लेन तक विस्तार किया जा सकेगा.'
UP Chief Minister Yogi Adityanath: Cabinet has decided to make Ganga-Expressway, to connect Prayagraj with Western Uttar Pradesh. This will be world's longest expressway, approximately 600 km, it will take 6,556 hectares of land, it will cost approximately Rs 36,000 crore. pic.twitter.com/aLXt8CNd1B
रिपोर्ट्स के मुताबिक बैठक के बाद मुख्यमंत्री कुंभ में पवित्र संगम में स्नान भी करेंगे. मुख्यमंत्री के साथ मंत्रिमंडल के उनके सहयोगी भी स्नान कर सकते हैं. अपर मुख्य सचिव अवनीश अवस्थी ने बताया था कि 29 जनवरी को कैबिनेट की बैठक प्रयागराज में कुंभ मेला स्थल के इंट्रीग्रेटेड कमांड कंट्रोल सेंटर में होगी. स्नान के बाद मुख्यमंत्री योगी आदित्यनाथ के साथ पूरे मंत्रिमंडल के सदस्य 450 साल के बाद खोले गए अक्षयवट और पवित्र सरस्वती कूप के दर्शन करेंगे.
कैबिनेट बैठक को लेकर वीवीआईपी अरेंजमेंट और रूट डायवर्जन के चलते अब लोग सवाल उठा रहे हैं कि कुंभ कैबिनेट के लिए है या विशुद्ध धार्मिक और आध्यात्मिक आयोजन के लिए? हालांकि, कुंभ मेले का राजनीतिक और व्यवसायिक इस्तेमाल कोई नई बात नहीं है. लेकिन इलाहाबाद विश्वविद्यालय के छात्र संजय कहते हैं कि धार्मिक आयोजन में VVIP को भी श्रद्धालु बनकर ही आना चाहिए अगर वो अपनी विशिष्ठता नहीं छोड़ सकते हैं तो हमारे जैसे श्रद्धालुओं के लिए कुंभ को छोड़ दें.